2014ની ચૂંટણીમાં ભાજપને ઉત્તર પ્રદેશ સમેત અનેક રાજ્યોથી મોટી સંખ્યામાં મુસ્લિમ વોટ મળ્યા હતા તે વાતની ના નહીં. પણ હાલ જે ત્રણ તલાક, બીફ વિવાદ, ગૌરક્ષા જેવા મુદ્દા છે તેનાથી મુસ્લિમ સમાજ હાલ નારાજ છે તે વાત ટાળી શકાય તેમ નથી. વળી અનામત મામલે પણ મહારાષ્ટ્ર, રાજસ્થાન, ગુજરાતમાં લોકો પોતાનો હક માંગી રહ્યા છે. દલિતો પણ ગૌરક્ષા કાંડ અને રોહિત વેમૂલા પ્રકરણ બાદ મોદી સરકારથી નાખુશ છે. ત્યારે 2019માં ભાજપ માટે આ તમામ કારણો મહત્વના સાબિત બની શકે છે.